
**VALINNAISAINEOPAS**

****

8. ja 9. vuosiluokka

Sääksjärven koulu

Pitkät valinnaisaineet 2019–2020

Seitsemännen vuosiluokan oppilaille ja heidän huoltajilleen

Tässä valinnaisainevihkosessa on tietoja oppilaille ja heidän huoltajilleen kahdeksannen ja yhdeksännen luokan pitkien valinnaisaineiden osalta.

Mitä valitaan?

Pitkät valinnaisaineet:

8. ja 9. luokalla opiskeltavat aineet

* **Valitse yksi taito- ja taideainevalinnainen** (1) ja tälle 2 varavalintaa (A+B)
* **Valitse yksi muu valinnainen** (2) ja 2 varavalintaa (C+D)
* **Liikuntaluokkalaiset (7L)** valitsevat vain yhden muun valinnaisen (2) ja tälle 2 varavalintaa (C+D)

**Tiedoksi valintaa varten:**

* kotitalous, kuvataide ja käsityö eivät jatku yhteisinä 8. luokalla
* pitkiä valinnaisaineita opiskellaan kutakin kaksi viikkotuntia (2vvt) koko lukuvuoden ajan vuosiluokilla 8. ja 9. ja oppiaineet arvioidaan numeroilla
* taide- ja taitoaineiden valinnaiset tunnit ovat osa ko. oppiaineiden yhteisiä oppimääriä ja myös arvioidaan osana niitä
* tieto- ja viestintätekniikan arvosanaa ei huomioida jatko-opintoihin hakiessa
* valinnat tehdään koululla Wilmaan oppilaanohjaajien ohjaamina viikolla 5
* huoltajalla on mahdollisuus varmistaa oppilaan valinnat Wilmassa
* **VALINNAISAINEIDEN VALINTA ON SITOVA!**

**TÄRKEÄÄ MUISTAA VALINNOISSA:**

Varavalinta on myös valinta. Älä ota varalle mitä sattuu, vaan harkitse tarkkaan, mihin olet valmis menemään. Varavalintoja tarvitaan, jos et syystä tai toisesta pääse johonkin ensisijaisista valinnoistasi. Kurssilla täytyy olla riittävästi oppilaita, jotta se perustetaan. Suosituissa valinnaisaineissa ryhmiä perustetaan koulun opettaja- ja tilaresurssien mukaan. Ryhmillä on myös maksimi osanottajamäärät, joiden ylittyessä osallistujat tarvittaessa arvotaan. Joissain tilanteissa myös kurssien päällekkäisyys saattaa muodostua esteeksi. Samaa oppiainetta ei voi valita valinnaksi 1 ja 2. Varavalinnat tehdään myös toivomusjärjestyksessä. Varavalinnoistasi A ja C ovat ykkössijalla, jos yksi varsinainen valintasi ei toteudu. Älä tee valintaa kavereiden mukaan tai opettajan perusteella! Opettajat voivat vaihtua.

Yhteistyöterveisin,

Sääksjärven koulu

Lisätietoja oppilaanohjaajilta: [tanja.ruohonen@lempaala.fi](mailto:tanja.ruohonen@lempaala.fi) ja [emmi.hannuksela@lempaala.fi](mailto:emmi.hannuksela@lempaala.fi) tai

Wilmaviestillä.

**PITKÄT VALINNAISAINEET (2vvt) 2019–2020**

TAITO- JA TAIDEAINEVALINNAINEN

|  |  |
| --- | --- |
| KO | Kotitalous |
| KS | Käsityö A |
| KS | Käsityö B |
| KU | Kuvataide |
| LI | Liikunta |
| MU | Musiikki |

MUU VALINNAINEN

|  |  |
| --- | --- |
| KO | Kotitaloudesta taitoja tulevaisuuteen |
| KS | Ompelu ja design |
| KS | Teknologia |
| KU | Muotoilu |
| LI | Palloilu |
| MU | Teatteri |
| RA | B2-kieli Ranska |
| SA | B2-kieli Saksa |
| SUK | Luova ilmaisu |
| TVT | Tieto- ja viestintätekniikka |

**TAITO- JA TAIDEAINEIDEN ESITTELY**

**KOTITALOUS**

Sisältö:

* Ruoanvalmistusta, leivontaa ja jälkitöitä
* Perinneruokia ja leivonnaisia läheltä ja kaukaa
* Tapakulttuuria
* Vuodenaikojen juhlia
* Erityisruokavalioita
* Terveitä elämäntapoja
* Kuluttajatietoutta
* Ympäristönäkökulmaa
* Yhteistyö- ja vuorovaikutustaitoja

Tavoitteet:

* Ruoanvalmistus- ja leipomistaitojen harjaannuttaminen
* Puhtaanapitotaitojen harjaannuttaminen
* Itsenäisyyden ja omatoimisuuden kehittäminen
* Vastuunottamisen kehittäminen (omasta ja ryhmän työskentelystä)
* Kriittiseksi ja tiedostavaksi kuluttajaksi kasvaminen

Arviointi

Numeroarviointi. Arvioinnissa otetaan huomioon yhteistyö- ja vuorovaikutustaidot, tiedonhallintataidot ja käytännön toimintataidot. Näyttöä annetaan mm. käytännön työskentelyllä, ryhmätöillä, kirjallisilla tehtävillä, kokeilla ja kotitehtävillä.

**KÄSITYÖ A**

Sisältö:

* Lankatekniikat; esim. neulomalla villasukat, pusero, asusteita – virkkaamalla amigurumi.
* Kirjontatyöt
* Kutominen kangaspuilla
* Ompelutyöt
* Sisustustekstiilit
* E-tekstiili, elektroniikan yhdistäminen tekstiilityöhön
* Tuotteen elinkaari, korjaus, kierrätys, tuunaus
* Vierailut tekstiilityönäyttelyssä / -museossa / -messuilla
* Omavalintainen päättötyö

Tavoite:

Opetellaan suunnittelu- ja työskentelytaitoja, joiden hallitseminen on työelämässä tärkeää. Ongelmanratkaisu- ja selviytymistaidot jokapäiväisessä elämässä kehittyvät. Ihminen tarvitsee myös vastapainoa teorialle, mahdollisuuden päästä toteuttamaan itseään. Samalla kehittyy terve itsetunto iloa tuottavan tekemisen avulla. Tekstiilitöissä pääsee näyttämään luovuuttaan ja osaamistaan. Päättötöistä järjestetään kevätnäyttely, joka on ollut mm. Ideaparkin keskusaukiolla.

Toteutus

Työskentelyprosessi sisältää tuotteen suunnittelun, toteutuksen, dokumentoinnin ja arvioinnin.

Arviointi:

Numeroarviointi. Opinnoissa korostetaan oppilaan omaa aktiivisuutta tietojen ja taitojen kehittämisessä.

Lisätietoa:

Instagram: saaksinkassy Blogi: Saaksinkassy

K**ÄSITYÖ B**

Sisältö:

Käsitöissä painotutaan teknisiin käsitöihin. Käsitöissä tehdään itse suunniteltuja tuotteita, kuten pöytiä, hyllyjä, mopotunkkeja, valaisimia, puukkoja jne. Lisää oppilastöitä voit käydä katsomassa Instagramissa @saaksin\_tn\_tg. Tunneilla voidaan myös huoltaa oppilaiden mopoja ja mopoautoja.

Tavoite:

Materiaaleja käytetään monipuolisesti työn tarpeiden mukaan.

Arviointi:

Numeroarviointi. Arvioinnissa huomioidaan oppilaiden osallistuminen oman suunnitelman laatimiseen ja asetettujen tavoitteiden täyttymistä.

**KUVATAIDE**

Sisältö

Valinnaisessa syvennytään monipuolisesti tuttuihin ja uusiin kuvantekotapoihin.

* piirustus, maalaus ja grafiikka
* kuvanveisto, rakentelu ja muotoilu
* valokuvaus, video, kuvankäsittely ja editointi
* mahdollisesti tilausprojekti tai näyttelyvierailu

Tavoitteet

Monipuolisten kuvien ja teosten tekemisen keinojen oppiminen sekä oman ilmaisun kehittäminen. Luovan, kekseliään ja persoonallisen otteen harjaantuminen kuvallisessa työskentelyssä yksin ja osana ryhmää. Taitoja oman projektin suunnitteluun, työskentelyyn ja itsearviointiin. Visuaalisten taitojen hankkiminen jatko-opintoja varten.

Arviointi

Numeroarviointi. Arviointi koostuu kehittymisestä ja oppimisesta sekä oppilaan toimimisesta tunneilla. Arvioinnissa kiinnitetään erityisesti huomiota suunnitteluun, työskentelyyn ja valmiiseen työhön sekä kykyyn arvioida omaa työskentelyä. Lisäksi huomioidaan oppilaan aktivisuus ja yhteistyötaidot. Arviointiin sisältyy myös itse- ja vertaisarviointia.

**LIIKUNTA**

Sisältö:

Kurssin sisältö suunnitellaan yhdessä ryhmän kanssa, osallistujien toiveita kuunnellen. Lajit ovat osiltaan tuttuja koululiikuntalajeja, mutta valinnaisessa tutustutaan mahdollisuuksien mukaan myös uusiin lajeihin. Kurssilla syvennetään perusryhmissä opeteltuja taitoja.

Tavoitteet:

Kannustaa ja ohjata oppilasta fyysiseen aktiivisuuteen ja harjaannuttamaan liikuntataitojaan erilaisissa oppimisympäristöissä eri liikuntamuotoja hyväksi käyttäen. Ohjata oppilasta työskentelemään kaikkien kanssa toiset huomioiden. Vahvistaa oppilaan itsenäisen työskentelyn taitoja ja kannustaa ottamaan vastuuta omasta toiminnasta.

Arviointi:

Numeroarviointi. Opinnoissa korostetaan työskentelytaitoja sekä oppilaan omaa aktiivisuutta tietojen ja taitojen kehittämisessä.

Lisätietoa:

Sopii tytöille ja pojille!

**MUSIIKKI**

Sisältö:

Musiikin valinnaisaine painottuu tekemiseen ja osallistumiseen, käytännön kautta oppimiseen. Valitut teemat mukautuvat ryhmän kokonaisuuden sekä kiinnostuksen kohteiden mukaan. Kurssin sisältönä on mm.

* Soittaminen ja laulaminen yksin ja yhdessä
* Soitintuntemuksen laajentaminen käytännön työskentelyssä
* Musiikkiteknologia työskentelyn osana
* Tutustuminen käytännön kautta erilaisiin musiikkityyleihin
* Musiikkiprojekteja ja esiintymistilaisuuksia

Tavoitteet:

* Aikaisemmin opittujen taitojen syventäminen sekä uusien musiikillisten tietojen ja taitojen oppiminen/kehittäminen
* Laulu- ja soittotaidon kehittäminen
* Yhteistyö- ja sosiaalisten taitojen kehittäminen musiikin parissa
* Oman musiikillisen toiminnan vahvistaminen

Arviointi:

Numeroarviointi. Arviointiin vaikuttavat aktiivisuus ja projekteihin osallistuminen, ryhmässä työskenteleminen, olemassa olevien musiikillisten tietojen ja taitojen hyödyntäminen ja uusien taitojen omaksuminen.

**MUIDEN PITKIEN VALINNAISAINEIDEN ESITTELY**

**KOTITALOUDESTA TAITOJA TULEVAISUUTEEN**

Sisältö:

* Ruoanvalmistusta, leivontaa ja jälkitöitä
* Perinneruokia ja leivonnaisia läheltä ja kaukaa
* Tapakulttuuria
* Vuodenaikojen juhlia
* Erityisruokavalioita
* Terveitä elämäntapoja
* Kuluttajatietoutta
* Ympäristönäkökulmaa
* Yhteistyö- ja vuorovaikutustaitoja

Tavoitteet:

* Ruoanvalmistus- ja leipomistaitojen harjaannuttaminen
* Puhtaanapitotaitojen harjaannuttaminen
* Itsenäisyyden ja omatoimisuuden kehittäminen
* Vastuunottamisen kehittäminen (omasta ja ryhmän työskentelystä)
* Kriittiseksi ja tiedostavaksi kuluttajaksi kasvaminen

Arviointi:

Numeroarviointi. Arvioinnissa otetaan huomioon yhteistyö- ja vuorovaikutustaidot, tiedonhallintataidot ja käytännön toimintataidot. Näyttöä annetaan mm. käytännön työskentelyllä, ryhmätöillä, kirjallisilla tehtävillä, kokeilla ja kotitehtävillä.

**OMPELU JA DESIGN**

Sisältö:

* vaatetus- ja sisustustrendit, muoti ja pukeutuminen
* vaateompelu
* sisustustekstiilit
* tilkkutyöt
* tuotteen elinkaari; korjaus, kierrätys, tuunaus
* E-tekstiili, elektroniikan yhdistäminen tekstiilityöhön
* brodeeraavan ompelukoneen ohjelmointi ja käyttö
* yritysvierailut
* omavalintainen päättötyö

Tavoite:

Harjoitellaan suunnittelu- ja työskentelytaitoja, joiden hallitseminen on työelämässä tärkeää. Ongelmanratkaisu- ja selviytymistaidot jokapäiväisessä elämässä kehittyvät. Oppilas tarvitsee myös vastapainoa teorialle, mahdollisuuden päästä toteuttamaan itseään. Samalla kehittyy terve itsetunto iloa tuottavan tekemisen avulla.

Toteutus:

Työskentelyprosessi sisältää tuotteen suunnittelun, toteutuksen, dokumentoinnin ja arvioinnin. Tietoteknisiä laitteita hyödynnetään sekä suunnittelussa että dokumentoinnissa.  Päättötöistä järjestetään kevätnäyttely, joka on ollut mm. Ideaparkin keskusaukiolla.

Arviointi:

Numeroarviointi. Opinnoissa korostetaan oppilaan omaa aktiivisuutta tietojen ja taitojen kehittämisessä.

Lisätietoa:

Instagram: saaksinkassy Blogi: Saaksinkassy

**TEKNOLOGIA**

Sisältö:

Kurssilla tutustutaan erilaisiin teknologisiin sovelluksiin, kuten laserleikkuriin, 3D-tulostukseen, elektroniikkaan ja ohjelmointiin. Kurssilla tutustutaan erilaisten piirto-/suunnitteluohjelmien käyttöön, joita käytetään resurssien puitteissa käytännön sovelluksissa.

Tavoitteet:

Oppilas suunnittelee oman työnsä opettajan antamien ohjeiden pohjalta. Oppilas syventyy käyttämään oman suunnitelman pohjalta tarvittavia laitteita, kuten laserleikkuria, 3D-tulostinta sekä sulautettuja järjestelmiä eli ohjelmoitavia laitteita. Oppilas ymmärtää turvallisen työskentelyn erilaisilla laitteilla ja teknologian oppimisympäristössä. Oppilas ymmärtää kokonaisen käsityöprosessin.

Arviointi

Numeroarviointi. Arvioinnissa huomioidaan oppilaiden osallistuminen oman suunnitelman laatimiseen ja asetettujen tavoitteiden täyttymistä.

**MUOTOILU**

Sisältö:

* Ympäristö ja arkkitehtuuri: tutkitaan ympäristöämme esim. valokuvaamalla, piirtämällä tai ympäristötaiteen keinoin. Rakennetaan pienoismalleja ja piirretään perspektiivipiirustuksia ja suunnitellaan sisustuksia. Työskennellään käsin rakentaen, piirtäen ja tietokoneella.
* Esineet ja muodot: suunnitellaan ja tutkitaan esineitä ja muotoja piirtäen ja kolmiulotteisesti rakentaen. Tutustutaan kuvanveistoon tekemällä itse esimerkiksi savi-, kipsi tai paperiveistoksia.
* Graafinen suunnittelu: valokuvataan, harjoitellaan kuvien tekoa ja muokkausta kuvankäsittelyohjelmilla. Yhdistetään kuvaa ja tekstiä esimerkiksi mainokseksi tai kirjankanneksi. Harjoitellaan videoiden ja animaatioiden tekoa kuvaamalla ja editoimalla lyhytelokuvaksi.

Tavoitteet:

Monipuolisten kuvien ja teosten tekemisen keinojen oppiminen sekä oman ilmaisun kehittäminen. Suunnittelutaitojen kehittyminen monipuolisten harjoituksien kautta. Luovan, kekseliään ja persoonallisen otteen harjaantuminen työskentelyssä yksin ja osana ryhmää. Taitoja oman projektin suunnitteluun, työskentelyyn ja itsearviointiin. Taitoja visuaalisille aloille jatko-opintoihin.

Arviointi:

Numeroarviointi. Arviointi koostuu kehittymisestä ja oppimisesta sekä oppilaan toimimisesta tunneilla. Arvioinnissa kiinnitetään erityisesti huomiota suunnitteluun, työskentelyyn ja valmiiseen työhön sekä kykyyn arvioida omaa työskentelyä. Lisäksi huomioidaan oppilaan aktivisuus ja yhteistyötaidot. Arviointiin sisältyy myös itse- ja vertaisarviointia.

**PALLOILU**

Sisältö:

* Joukkuepelit
* Yksilölajit
* Pelivälineen hallintaan liittyvät harjoitteet
* Taktiikkaa peliharjoitteiden avulla
* Erilaiset roolit peleissä

Tavoitteet:

* Oppilaan henkilökohtainen lajitekniikka ja taktinen ajattelukyky kehittyvät
* Oppilas kykenee toimimaan itsenäisesti ja osaa ottaa oppitunneilla muut huomioon

Arviointi:

Numeroarviointi. Opinnoissa korostetaan työskentelytaitoja sekä oppilaan omaa aktiivisuutta tietojen ja taitojen kehittämisessä.

Lisätietoa:

Sopii tytöille ja pojille!

**TEATTERI**

Sisältö:

Tutustutaan teatterin tekemisen eri muotoihin yhteisen työskentelyn kautta. Sisältönä ovat mm.

* Näytteleminen
* Musiikki
* Teatterin tekemisen eri osa-alueisiin tutustuminen (lavastus, puvustus, tekniikka, tarpeisto, maskeeraus yms)
* Teatterivierailut
* Yhteisten projektien toteuttaminen 8. ja 9. vuosiluokkien aikana

Tavoitteet:

* Tutustua teatterinäytöksen tekemiseen käytännön kautta ja itse tuottamalla.
* Tuottaa erilaisia projekteja ryhmässä
* Yhteistyön harjoitteleminen ja omien vahvuuksien hyödyntäminen.

Arviointi:

Numeroarviointi. Arviointiin vaikuttavat aktiivisuus, projekteihin osallistuminen sekä ryhmässä työskenteleminen ja yhteistyö- ja vuorovaikutustaidot,

Muuta huomioitavaa:

* Teatterin valinnaisaine ei vaadi mitään aiempaa kokemusta tai harrastuneisuutta
* Osallistujat ovat mukana kaikissa työskentelyn osa-alueissa.

**B2-KIELI RANSKA**

Bonjour! Ça va? Haluaisitko oppia uuden kielen, jota puhuvat äidinkielenään tai toisena kielenä kymmenet miljoonat ihmiset eri puolilla maailmaa? Suomi tarvitsee nuoria, jotka osaavat englannin ja ruotsin lisäksi muitakin kieliä, mutta ranskaa voi toki opiskella vain omaksi ilokseen ja harrastukseksi.

Sisältö:

Ranskantunneilla opitaan kielen perusrakenteita ja nuorten elämään kuuluvaa sanastoa. Kuuntelua ja ääntämistä harjoitellaan runsaasti. Myös maantuntemus ja tapakulttuuri ovat tärkeä osa opiskelua. Aihepiirejä ovat mm. perhe, harrastukset, koulu ja ostokset.

Tavoitteet:

Tavoitteena on oppia selviytymään ranskaksi arkipäivän tilanteista ja rohkaistua käyttämään kieltä. Kahden vuoden opiskelun jälkeen osaat kielen perusteet ja pärjäät melko hyvin vaikkapa lomamatkalla.

Arviointi:

Numeroarviointi. Arvosanaan vaikuttavat tuntityöskentely, kirjalliset tuotokset ja kokeet sekä asenne ja innostuneisuus.

**B2-KIELI SAKSA**

Willkommen! Tervetuloa opiskelemaan Euroopan unionin alueen puhutuinta kieltä! Tiesitkö, että saksaa puhutaan Euroopassa enemmän kuin englantia? Suomessa vierailee kolmanneksi eniten juuri saksalaisia ja Saksa on Suomen tärkeimpiä kauppakumppaneita. B2-saksaa opiskeltuasi pärjäät jo mukavasti lomareissullakin!

Sisältö:

Oppilas osaa mm. esitellä itsensä, kertoa koulusta, harrastuksista, kotiympäristöstä ja perheestä ja ystävistä. Lisäksi opetellaan esim. asioimaan kahvilassa ja ravintolassa, käymään vaateostoksilla ja kysymään tietä. Tutustutaan saksankielisiin maihin, tapoihin ja kulttuuriin.

Tavoitteet:

8. luokka

* Peruskielitaito arkielämän tilanteissa
* Perusrakenteiden ja sanaston hallinta

9. luokka

* Kielitaito, jota oppilas käyttää vuorovaikutuksen ja tiedonhankinnan välineenä
* Pohja jatko-opinnoille koulussa tai työelämässä

Arviointi:

Numeroarviointi. Arvosanaan vaikuttavat tuntityöskentely, kirjalliset tuotokset ja kokeet sekä asenne ja innostuneisuus.

**LUOVA ILMAISU**

Tavoitteet:

Tavoitteena on, että oppilas harjoittelee monipuolisesti sekä kirjallista että puheilmaisua. Oppiaineen tavoitteena on vahvistaa oppilaan ilmaisutaitoa, rohkeutta ja ryhmätyöskentelytaitoja.

Sisällöt:

Luova ilmaisu sisältää kirjallista ilmaisua, puheilmaisua sekä erilaisia luovan ilmaisun keinojen harjoittelua (liikettä, ääntä ja äänenkäyttöä, kuuntelemista ja keskittymistä, kuvallista ilmaisua, kameran käyttöä).

Luovassa ilmaisussa tehdään, pieniä, luovia kirjoitusharjoituksia, ryhmäytymisleikkejä, rooliharjoituksia, mini-improvisaatioita, mininäytelmiä ja erilaisia projekteja.

Arviointi:

Numeroarviointi. Valinnaiskurssilla arvioidaan oppilaan kehittymistä luovassa ilmaisussa sekä aktiivisuutta tunti- ja harjoitustilanteissa.

**TIETO- JA VIESTINTÄTEKNIIKKA**

Sisältö:

Kurssin sisältönä on perusteiden opettelu tieto- ja viestintätekniikan eri osa-alueista sekä jo osattavien taitojen syventäminen. Osittain sisällöt nousevat ajankohtaisista asioista sekä osittain oppilaiden mielenkiinnon kohteista.

Kurssin sisältöinä voivat olla esimerkiksi:

1. Koneen rakenne ja osat

* Käyttöjärjestelmät

1. Internet ja interaktiivinen media

* Internetsivujen tuotantoa
* Internetin palvelut
* Tietoliikenne (tiedonsiirto: mobiili ja kiinteä)
* Tietoturva
* Sosiaalinen media ja media-asiaa (digikuva-, videoeditointia)
* Käyttöliittymäsuunnittelu
* Digitaaliset pelit

1. Ohjelmoinnin alkeita ja logiikkaa
2. Tärkeimpien sovellusten syventävää käyttökoulutusta (esimerkiksi tekstinkäsittely-, taulukkolaskenta- ja esitysgrafiikkaohjelmat)

Tavoitteet:

Opiskelu tapahtuu sekä käytännön että teorian kautta, joskin lähestymistapa on paljolti tekninen. Asioiden osalta tavoitellaan perustietämystä oppiaineen sisällöistä sekä teoriassa että käytännössä. Tavoitteena on myös löytää omia erityisen kiinnostuksen kohteita tieto- ja viestintätekniikasta.

Arviointi

Numeroarviointi. Arvosanaan vaikuttavat aito kiinnostus tieto- ja viestintätekniikkaan.